Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: támogatásáról szóló 4/2004. (II. 20.) NKÖM rendelet határozza meg.
Paragraph Index: 1880

30. napját követõen hozott döntéseikhez kapcsolódó jogszabályi kötelezettségeik teljesítéséhez. Az öregségi nyugdíjkorhatárt két éven belül elérõk munkaviszonyának megszüntetése (felmentés vagy korengedményes nyugdíjazás) esetén kizárólag a kisebb összegû kötelezettségvállalásnak megfelelõ támogatás adható. Amennyiben a létszámcsökkentéssel érintett személy az önkormányzat racionalizálási döntését követõ 6 hónapon belül a rá irányadó öregségi nyugdíjjogosultság feltételeinek megfelel, támogatás szempontjából nem vehetõ figyelembe. Az öregségi nyugdíjkorhatárt két éven belül elérõ személyek esetében a Nyugdíjfolyósító Igazgatóság által megküldött szolgálati idõ igazolása szükséges. A pályázat benyújtásának feltétele, hogy az önkormányzati szintû létszámcsökkentéssel kapcsolatban meghozott döntés egyidejûleg az álláshely megszüntetését is jelentse. További feltétel, hogy a megszüntetett álláshely legalább 5 évig nem állítható vissza, kivéve, ha jogszabályból adódó többletfeladatok ezt indokolttá teszik. Az elõrehozott öregségi nyugdíjra jogosultak, illetve az abban részesülõk esetében kizárólag a felmentési illetmény támogatható. A pályázatok benyújtása négy ütemben történik, az egyes ütemek határideje: I. ütem 2005. március 31., II. ütem 2005. június 30., III. ütem 2005. augusztus 31., IV. ütem 2005. október 15. A támogatás igénylésének, döntési rendszerének, folyósításának és elszámolásának részletes szabályairól a belügyminiszter – a pénzügyminiszterrel egyetértésben – 2005. február 15-éig rendeletet ad ki. Az elõirányzat szolgál a Prémium Évek Programról és a különleges foglalkoztatási állományról szóló törvény szerinti munkáltatói kifizetések forrásául is.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes